DA neig om almal tevrede te wil stel | Netwerk24
DA neig om almal tevrede te wil stel
Deur Andreas Van Wyk, Langebaan 12 Februarie 2019 00:00
Ek verwys na Gert van der Merwe van Somerset-Wes se brief waarin hy dit stel dat die DA in die jongste tyd wel 'n paar foute gemaak het.
In die proses het hy (die DA) ook van 'n paar persoonlikhede en standpunte ontslae geraak wat van hom 'n selfs nog swakker keuse maak as wat hy in die verlede was.
Waarna ons as kiesers landwyd en provinsiaal, ook in die Wes-Kaap, moet streef, is om die ANC en die EFF se gesamentlike stempersentasie onder 50 te bring. Dan kan, indien nodig, koalisies van partye met verklaarde en spesifieke standpunte gevorm word.
Die sogenaamde kleiner partye verteenwoordig talle standpunte wat ewe min deur die DA as die ANC ingeneem word, omdat hulle nie die morele moed het nie.
Die DA neig al hoe meer na die ANC om iets vir almal en uiteindelik niks vir niemand te wees. Dit is wat in Gert van der Merwe se woorde van die DA 'n "vuilwater"-party maak. As vuil water nie betyds uitgegooi of gesuiwer word nie, word dit vrot.